CELEX: 32010D0684
Language: lt
Date: 1289347200000
Title: 2010/684/ES: 2010 m. lapkričio 10 d. Komisijos sprendimas, kuriuo dėl gyvūnams iš ūkių skirtų sveikatos sertifikatų pavyzdžių iš dalies keičiama Tarybos direktyvos 92/65/EEB E priedo 1 dalis (pranešta dokumentu Nr. C(2010) 7640)  Tekstas svarbus EEE

11.11.2010   
            
            
               LT
            
            
               Europos Sąjungos oficialusis leidinys
            
            
               L 293/62
            
         KOMISIJOS SPRENDIMAS
   2010 m. lapkričio 10 d.
   kuriuo dėl gyvūnams iš ūkių skirtų sveikatos sertifikatų pavyzdžių iš dalies keičiama Tarybos direktyvos 92/65/EEB E priedo 1 dalis
   (pranešta dokumentu Nr. C(2010) 7640)
   (Tekstas svarbus EEE)
   (2010/684/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1992 m. liepos 13 d. Tarybos direktyvą 92/65/EEB, nustatančią gyvūnų sveikatos reikalavimus, reglamentuojančius prekybą Bendrijoje gyvūnais, sperma, kiaušialąstėmis bei embrionais, kuriems netaikomi gyvūnų sveikatos reikalavimai, nustatyti specialiose Bendrijos taisyklėse, nurodytose Direktyvos 90/425/EEB A priedo I dalyje, bei jų importą į Bendriją (1), ypač į jos 22 straipsnio pirmą pastraipą,
   kadangi:
   
               (1)
            
            
               Direktyvos 92/65/EEB 10 straipsnyje nustatyti gyvūnų sveikatos reikalavimai, taikomi prekiaujant šunimis, katėmis ir šeškais.
            
         
               (2)
            
            
               Direktyvos 92/65/EEB E priedo 1 dalyje nustatyti sveikatos sertifikatų, skirtų prekybai gyvūnais iš ūkių, įskaitant šunis, kates ir šeškus, pavyzdžiai.
            
         
               (3)
            
            
               Europos Parlamento ir Tarybos reglamente (EB) Nr. 998/2003 (2) nustatyti nekomerciniam gyvūnų augintinių judėjimui taikomi gyvūnų sveikatos reikalavimai ir taisyklės, taikomos atliekant tokio judėjimo patikrinimus. Šis reglamentas taikomas jo I priede išvardytų rūšių gyvūnų augintinių vežimui iš vienos valstybės narės į kitą arba iš trečiųjų šalių į valstybes nares. Minėto priedo A ir B dalyse išvardyti šunys, katės ir šeškai.
            
         
               (4)
            
            
               Reglamente (EB) Nr. 998/2003 nustatyti reikalavimai skiriasi, atsižvelgiant į tai, ar gyvūnai augintiniai vežami iš vienos valstybės narės į kitą ar iš trečiųjų šalių į valstybes nares. Be to, skiriasi vežimo iš minėto reglamento II priedo B dalies 2 skirsnyje išvardytų trečiųjų šalių ir iš to priedo C dalyje išvardytų trečiųjų šalių reikalavimai.
            
         
               (5)
            
            
               Siekiant išvengti atvejų, kai komerciniais tikslais vežami gyvūnai augintiniai apgaulingai vežami tarsi nekomerciniais tikslais, kaip apibrėžta Reglamente (EB) Nr. 998/2003, to reglamento 12 straipsnyje nustatyta, kad Direktyvoje 92/65/EEB nurodyti reikalavimai ir patikrinimai turi būti taikomi į Sąjungą iš trečiosios šalies, kuri nėra nurodyta to reglamento II priedo B dalies 2 skirsnyje, vežant daugiau kaip penkis gyvūnus augintinius.
            
         
               (6)
            
            
               Siekiant išvengti šios praktikos ir užtikrinti vienodą Reglamento (EB) Nr. 998/2003 taikymą, 2010 m. gegužės 6 d. Komisijos reglamente (ES) Nr. 388/2010, kuriuo įgyvendinamos Europos Parlamento ir Tarybos reglamento (EB) Nr. 998/2003 nuostatos dėl didžiausio tam tikrų rūšių gyvūnų augintinių, kuriems gali būti taikomos nekomercinio vežimo nuostatos, skaičiaus (3), nustatyta, kad iš vienos valstybės narės arba iš vienos iš Reglamento (EB) Nr. 998/2003 II priedo B dalies 2 skirsnyje išvardytų trečiųjų šalių į kitą valstybę narę vežant daugiau kaip penkis augintinius šunis, kates ir šeškus taikomos vienodos taisyklės.
            
         
               (7)
            
            
               Direktyvos 92/65/EEB E priedo 1 dalyje su pakeitimais, padarytais Komisijos sprendimu 2010/270/ES (4), nustatytame sertifikate atsižvelgiama į Reglamento (ES) Nr. 388/2010 nuostatas.
            
         
               (8)
            
            
               Reglamento (ES) Nr. 388/2010 taikymo patirtis parodė, kad tam tikrais atvejais minėto reglamento nuostatų poveikis vežant nedidelį skaičių augintinių šunų, kačių ir šeškų, kurie dažnai vežami nekomerciniais tikslais daugiau kaip po penkis dalyvauti tam tikruose sporto ir pramoginiuose renginiuose, yra neproporcingas.
            
         
               (9)
            
            
               Tokiems atvejams tikslinga nustatyti sveikatos sertifikato galiojimo laikotarpį, kuris būtų ilgesnis už sveikatos sertifikatų, išduotų kitų rūšių gyvūnams, kuriems skirtas Direktyvos 92/65/EEB E priedo 1 dalyje nustatytas sertifikatas, galiojimo laikotarpį.
            
         
               (10)
            
            
               2004 m. gruodžio 1 d. Komisijos sprendime 2004/824/EB, nustatančiame sveikatos sertifikato, taikytino nekomerciniam šunų, kačių ir šeškų vežimui iš trečiųjų šalių į Bendriją, pavyzdį (5), numatyta, kad šio sprendimo priede nustatytas sertifikatas galioja judant Sąjungoje keturis mėnesius nuo išdavimo dienos arba iki dienos, kada nustoja veikti skiepai nuo pasiutligės, atsižvelgiant į ankstesnę datą.
            
         
               (11)
            
            
               Siekiant Sąjungos teisės aktų nuoseklumo tikslinga, kad Direktyvos 92/65/EEB E priedo 1 dalyje nustatytų sertifikatų, skirtų augintiniams šunims, katėms ir šeškams, galiojimas būtų toks pats kaip Sprendimo 2004/824/EB priede nustatyto sertifikato.
            
         
               (12)
            
            
               Todėl Direktyva 92/65/EEB turėtų būti atitinkamai iš dalies pakeista.
            
         
               (13)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Direktyvos 92/65/EEB E priedo 1 dalis pakeičiama šio sprendimo priedo tekstu.
   2 straipsnis
   Šis sprendimas skirtas valstybėms narėms.
   
      Priimta Briuselyje 2010 m. lapkričio 10 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 268, 1992 9 14, p. 54.
   
      (2)  OL L 146, 2003 6 13, p. 1.
   
      (3)  OL L 114, 2010 5 7, p. 3.
   
      (4)  OL L 118, 2010 5 12, p. 56.
   
      (5)  OL L 358, 2004 12 3, p. 12.
   
      PRIEDAS
      
         „1 dalis.   Sveikatos sertifikatas, skirtas naudoti prekiaujant gyvūnais iš ūkių (kanopiniais, paukščiais, kiškiniais, šunimis, katėmis ir šeškais)
         92/65/EI